Ar mintin-mañ, sklintin an amzer èl ma oa dech dija, eh an da vale, peogwir on savet e kours hag em eus un tamm amzer dijapl e-raok krogiñ get traoù arall. Bisigoù ar pupli en em zispak, ha ruz o staminennoù, pe o goafioù ma faot deoch, a lak ruz pennad-blev ar gwez doch terennoù kentañ an heol. Tostaat a ran doch ur wezennig kerez e  bleuñv; a-choude tuchant e klevan kriadennoù an ebeul-choad (pe kazeg-koad, pe pilkoad), le pivert e galleg. Setu eñ, dar lein ag ar buplienn aze ! Get e bigos hir. Ha me ha tenniñ ma lunedoù gevell a ma fiched; un trouzig a ran po zennan ag o boest; erfin e tan da benn a vukiñ ar beneg àr ar loen, ag an taol kentañ, fiskal ! Chom a ra un dra dober: spisaat ar skeudenn. An termen-se zo bet choazet get ar loen farsour evit achap en un nijadenn wagennek. Hennezh zo ur pouas, chê !    E-pad  an dibenn-sizhun e oan e Naoned hag a-fed notennoù natur e vehe un troch traoù da gontiñ ! Neoazh nem eus ket choant tremen razh ma amzer dijapl dirak an urzhiataer, neuze... Klask a rin ur sort skriv un dra bennak a-ziàr ar pezh am eus gwelet eno.          Ar  skeudenn-mañ zo tennet ag ur lechienn a vro Spagn, www.madridejos.net/florayfauna/pitoreal.htm; un tad eo en arbenn mand eo ruz e voustachenn !